stanford-oval/wikipedia huggingface dataset:
Shawneet
Kulttuuri > Elinkeinot ja kaupankäynti

Shawneiden talous ei riippunut vain maanviljelystä ja metsästyksestä, vaan myös kaupankäynnistä, joka 1700-luvulla kohosi merkittävään asemaan Ohion rajaseuduilla. Valkoiset kauppiaat vaativat tuotteidensa vastineeksi nahkoja, jotka kävivät yleisestä valuutasta rahan korvikkeena. Kysyttyjä artikkeleita olivat majavakannan hiipuessa karhuntaljat, ketun-, saukon- ja piisaminnahat. Eurooppalaisen antoivat vastineeksi teräskirveitä, puukkoja, ammuksia, aseita ja villahuopia sekä erilaisia vaatteita. Kaupankäynnin vaikutuksen seuraukset näkyivät kaukana Euroopassa turkishattujen ja nahkavaatteiden noustessa muoti-ilmiöksi.
Kulttuuri > Uskonto

Shawneet uskoivat yliluonnolliseen voimaan, jota he kutsuivat nimellä Moneto. Tämän jumalan alapuolella oli muita jumalia, joista tärkeimmät olivat naisjumala Kokomthena (Isoäiti) ja hänen ja hänen tyttärenpoikansa Peputchichki (Pilvinen Poika).
Shawneiden henkiseen elämään kuuluivat myös uskonnolliset salaseurat, joista naamioseura Monnetoo muistutti piirteiltään irokeesien ”Valekasvoja”. Myös taikuuteen ja kannibaalisiin sotamenoihin keskittyneistä seuroista on joitakin mainintoja. 1700-luvulla jokaisella shawneiden viidellä alaheimolla oli oma erillinen pyhä käärönsä mishaami, jonka uskottiin tuovan yhteisölle onnea ja menestyksestä. Jokaisella yksilöllä oli myös oma suojeluhenkensä, joka shawneiden keskuudessa tunnettiin nimellä O-pawawka.
Rituaalikauden aloitti ennen kylvöä järjestetty keväinen leipätanssi, jota seurasivat keskikesän Vihreän maissin tanssi ja elokuinen kuolleitten pidot. Seremoniakauden päätteeksi juhlittiin syksyistä leipätanssia, jossa kiitettiin jumalia sadosta ja rukoiltiin menestystä alkavalle talven metsästyskaudelle.
Aiheesta muualla

Kuvia tai muita tiedostoja aiheesta Shawneet Wikimedia Commonsissa
Pontiac halusi karkottaa englantilaiset pois intiaanien mailta ja sai puheillaan monet heimot tarttumaan aseisiin.
Entisöity Fort Randolph.
Tippecanoen taistelu.
Irpin

| Irpin (Ірпíнь) |
| --- | --- |
 vaakuna
 Kiovan alue Ukrainassa, alla kaupungin sijainti alueella
 Irpin
 Koordinaatit: 50.520088°N, 30.244586°E 
Valtio:   Ukraina
Alue:  Kiovan alue
Piiri:  Butšan piiri
Väkiluku (2011)  (Kaupungin väestö):  41 533
 – Metropolialue:  76 441
Aikavyöhyke:  UTC+2
 – Kesäaika:  UTC+3
Postinumero:  08200–08299
 
 irpin-rada.org/ 
 Kaupungin kotisivut (ukrainaksi) 
Infobox OKVirheellinen NIMI-arvo: 
Irpin (ukr. Ірпíнь) on kaupunkipiiri ja kaupunki Ukrainan Kiovan alueella, 21 kilometriä maan pääkaupungista Kiovasta luoteeseen. Hallinnollisesti se on heinäkuusta 2020 lähtien kuulunut Butšan piiriin. Vuoden 2011 alussa kaupungissa arvioitiin asuvan 41 533 ja koko kaupunkipiirissä 76 441 henkeä.
Irpinin entiseen, Kiovan esikaupunkimaiseen kaupunkipiiriin kuului Irpinin kaupungin ohella kolme kaupunkityyppistä taajamaa: Vorzel (5 603 as.), Hostomel (ukr. Гостомель, 14 268 as.) ja Kotsjubynske (15 038 as.). Taajamien väliin sijoittuu nykyään (7/2020-) Butšan piirin hallintokeskuksena toimiva Butšan kaupunki (27 460 as.).
Hallintoalan valtionyliopiston rakennus Irpinissä
Irpinin rautatieasema
Antonovin lentoasema Hostomelissa
Irpinin valtuustorakennus (kaupungintalo)
Kiovasta länsiluoteeseen Korosteniin, Sarnyyn ja Koveliin ja edelleen Puolaan vievä päärata kulkee kaupungin kautta (Irpinin asema; lisäksi useita taajamaliikenteen asemia). Maantieyhteyksistä merkittävimpiin kuuluu kaupungin kiertävä, mutta muuten edellä mainitun radan lähistöllä kulkeva valtatie M07 (osa eurooppatietä E 373).
Hostomelissa on muun muassa Ukrainan valtiollisen aseteollisuuskonserni Ukroboronpromin Kiovassa pääkonttoriaan pitävän lentokonetehdas Antonovin toimitiloja ja rahtiliikenteen lentoasema (Antonovin lentoasema eli Hostomelin lentoasema, UKKM).
Aiheesta muualla

Kuvia tai muita tiedostoja aiheesta Irpin Wikimedia Commonsissa
Kiovan alueen pohjoisosat kattava 1:200 000 topografiakarttalehti v.2006 (jpg) (Arkistoitu – Internet Archive)
Labytnangi

| Labytnangi (Лабытна́нги) |
| --- | --- |
 lippu:  vaakuna
 Jamalin Nenetsian sijainti Venäjällä, alla kaupungin sijainti alueella
 Labytnangi
 Koordinaatit: 66.66104°N, 66.37940°E 
Valtio:  Venäjä
Piirikunta:  Jamalin Nenetsia
Kaupunkipiiri:  Labytnangin kaupunkipiiri
Perustettu:  1890 lähde?
Kaupungiksi:  1975
Pinta-ala:  
 – Kokonaispinta-ala:  22 km²
Väkiluku (2010):  26 936
Aikavyöhyke:  UTC+5 (MSK+2)
Postinumero:  629400–629410
Suuntanumero(t):  +7 34992
 
 lbt.yanao.ru 
Infobox OKVirheellinen NIMI-arvo: 
Labytnangi (ven. Лабытна́нги) on kaupunki Jamalin Nenetsian piirikunnassa Venäjällä. Se sijaitsee Obin länsirannalla 20 kilometriä Salehardista luoteeseen.
Labytnangin rautatieasema
Kaupungissa on Mikunin ja Vorkutan väliseltä rautatieltä haarautuvan sivuradan pääteasema, laivalaituri. Salehardin lentokenttä Ob-joen toisella puolella palvelee myös Labytnangia. Kesäisin sinne oli lauttayhteys, talvella linja-autoyhteys (jäätie). Siltayhteyttä Ob-joen yli kuitenkin rakennetaan ja sen käyttöönottoa on suunniteltu vuodeksi 2012.
Labytnangin kaupunki muodostaa kaupunkipiirin, joka on piirikunnan alainen itsenäinen kuntatason hallinnollinen alue. Asukkaita kaupungissa oli 26 936 henkeä (vuonna 2010).
Kaupungin nimi juontuu hantin kielen sanoista lapyt naŋk ”seitsemän lehtikuusta”.lähde?
1800-luvun alussa paikalla oli pieni nenetsiasutus. Keväästä 1947 syksyyn 1948 seudulle rakennettiin rautatietä Neuvostoliiton turvallisuuspoliisin Gulag-ojennusleirin työvoimalla Komin tasavallan Tšymistä Ural-vuoriston länsipuolelta. Rautatien valmistuttua vuonna 1948 perustettiin puutavaran lastausasema. 1960-luvulla alettiin hyödyntää seudun maakaasuesiintymiä. Vuonna 1975 Labytnangin taajamasta tuli kaupunki.
Aiheesta muualla

Wikimedia Commonsissa on kuvia tai muita tiedostoja aiheesta .
Labytnangin kaupungin sivusto (Arkistoitu – Internet Archive) (venäjäksi)
Gubkinski •
Jamal •
Krasnoselkup •
Labytnangi •
Muravlenko •
Nadym •
Nojabrsk •
Novyi Urengoi •
Priuralsk •
Pur •
Salehard •
Šuryškary •
Taz
Shin kidō senki Gundam W – Endless Waltz

| Shin kidō senki Gundam W – Endless Waltz |
| --- | --- |
新機動戦記ガンダムW Endless Waltz   (Shin kidō senki Gundam W – Endless Waltz)
Genre: mecha 
OVA
Ohjaaja: Yasunao Aoki
Studio: Sunrise
Jaksojen määrä: 3
Julkaisupäivät: 1997 
Elokuva: Shin kidō senki Gundam W – Endless Waltz tokubetsuhen
Ohjaaja: Yasunao Aoki
Studio: Sunrise
Julkaisupäivämäärä: 1.8.1998
Kesto: 90 min 
Shin kidō senki Gundam W – Endless Waltz (jap. 新機動戦記ガンダムW Endless Waltz) on Gundam-sarjaan kuuluva OVA. Sitä tuotettiin vuonna 1997 3 osaa jatkona Shin kidō senki Gundam W -televisiosarjalle. Myöhemmin sitä levitettiin myös elokuvateattereissa muokattuna "erikoisversiona". Kyseessä oli ensimmäinen Gundam-OVA, joka ei sijoittunut Avaruusvuosisata-jatkumoon.
Yleistä

OVA:n tarina sijoittuu uuteen sotaan vuosi tv-sarjassa kuvatun Maan ja avaruussiirtokuntien välisen sodan jälkeen. OVAssa esiintyvät samat pää -Mobile Suitit kuin Shin kidō senki Gundam W -sarjassa, mutta Hajime Katoki ja Jun’ya Ishigaki suunnittelivat graafisesti uusiksi Kunio Ōkawaran suunnittelemat viisi pää-mechaa, vaikka ne juonen kannalta olivatkin samat koneet kuin televisiosarjassa käytetyt. Tämän vuoksi myös pienoismallien ja skenaarioresurssien nimityksiä muutettiin.
Tyylillisesti OVA kulkee tv-sarjan viitoittamalla tiellä. Toisintona nähtävässä TV-sarjan kohtauksessa, jossa L5-avaruussiirtokunta räjähtää Wufein silmien edessä, on myös piirretty Altron Gundam uudelleen OVAn versioon.
Juoni

On kulunut vuosi edellisestä taistelusta. Treize Khushrenadan tyttäreksi itseään kutsuvan Mariemaian johtama arvoituksellinen mystinen armeija julistaa sodan maailmalle, joka on luopunut kaikista aseista ja jonka ihmiset elävät pasifistisesti.
Mariemaian ryhmittymä tekee aseellisia hyökkäyksiä hylätyiksi uskottujen Leo- mobile suitien ja uusien Serpentien avulla ja kaappaa rauhan symbolinakin toimivan Relena Dorianin. Heero Yuy ja Duo Maxwell ryhtyvät toimiin kamppaillakseen Mariemaian mielivaltaa vastaan. Mariemaian armeijaan liittynyt Trowa Barton ja ainoana Gundaminsa säilyttänyt Wufei ovat kuitenkin heitä askeleen edellä.
Toisaalla erikoisjärjestön ”Estäjät” perustanut ja menehtyneen Treize Khushrenadan tahdon mukaan maailman rauhaa suojelemaan pyrkivä Lady Une pyrkii Lucrezia Noinin ja Sally Pon kanssa vastaamaan tilanteeseen. Lady Unen eteen ilmestyy kuitenkin itseään ”liekit sammuttavaksi tuuleksi, Windiksi” kutsuva Zechs Marquise, joka pyytää lupaa saada liittyä Estäjiin ja lainata sinetöityä Tallgeese III:a.
Lopulta myös hylätyt 4 Gundamia palaavat Quatre Rabarba Winnerin toimien myötä Maapallolle...
Päähahmot

Heero Yuy (ääni: Hikaru Midorigawa)
Duo Maxwell (ääni: Toshihiko Seki)
Trowa Barton (ääni: Shigeru Nakahara)
Quatre Rabarba Winner (ääni: Ai Orikasa)
Zhang Wufei (ääni: Ryūzō Ishino)
Relena Dorian (Relena Peacecraft) (ääni: Akiko Yajima)
Zechs Marquise (Milliardo Peacecraft) (ääni: Takehito Koyasu)
Lucrezia Noin (ääni: Chisa Yokoyama)
Mariemaia Khushrenada (ääni: Rei Sakuma)
Dekim Barton (ääni: Eisuke Yoda)
Oikea Trowa Barton (ääni: Hidetoshi Nakamura)
Catharine Bloom (ääni: Saori Sugimoto)
Dorothy Catalonia (ääni: Naoko Matsui, vain erikoisversiossa)
Erikoisversiossa on samat hahmot.
Esiinyvät pääsotakoneet

Wing Gundam Zero
Gundam Deathscythe Hell
Gundam Heavyarms
Gundam Sandrock
Altron Gundam (Gundam Nataku)
Serpent
Tallgeese III
Jaksot

Silent Orbit
Operation Meteo
Return to Forever
Tuotantohenkilöstö

Alkuperäisteos: Hajime Yatate, Yoshiyuki Tomino (Kidō senshi Gundam)
Ohjaaja: Yasunao Aoki
Käsikirjoitus: Katsuyuki Sumisawa
Hahmosuunnittelu: Shūkō Murase
Pukusuunnitteuavustaja: Yutaka Izubuchi
Mecha-suunnittelu: Kunio Ōkawara, Hajime Katoki, Jun’ya Ishigaki
Musiikki: Kō Ōtani
Tuotanto ja projektijohto: Sunrise
Tunnuskappale

Lopputeema ”White Reflection”
Sanat Shiina Nagano, sävel Minami Takayama, sovitus Minami Takayama & Shiina Nagano, laulu Two-Mix
Liitännäisteokset > Elokuva

Koska OVAsta tuli suuri hitti, sen kolme osaa muokattiin yhdeksi kokoillan elokuvaksi. Mukaan liitettiin joitakin uusia kohtauksia, ja lopputulos julkaistiin Shōchikun elokuvateattereissa 1. elokuuta 1998 nimellä Shin kidō senki Gundam W – Endless Waltz tokubetsuhen samaan aikaan Kidō senshi Gundam – dai 08 MS-shōtai: Miller's Report -elokuvan kanssa. Elokuvan ensi-iltapäivänä pidettiin myös Gundamin 20-vuotisjuhlatapahtuma Gundam Big Bang sengen Pacifico Yokohamassa, ja vain tapahtumapaikalla ja elokuvaa näyttävissä teattereissa myytiin kirkasta 1/144 HG Wing Gundam Zero -pienoismallia. CS-kanavat ovat näyttäneet elokuvaa Kidō senshi Gundam Seed Destinyn ja Kidō senshi Gundam 00n aloitusten yhteydessä, kuten myös Kansain Mainichi hōsō.
Liitännäisteokset > Elokuva > Tuotantohenkilöstö

Vastaava tuottaja: Takayuki Yoshii
Projektisuunnittelu: Yasuo Miyakawa, Shigeru Watanabe
Animaatio: Kunihisa Sugishima
Ohjaus: Yoshihito Hishinuma
Mecha-ohjaaja: Masanori Shino
Tunnuskappale: ”Last Impression”
Sanat Shiina Nagano, sävel Minami Takayama, sovitus ja laulu Two-Mix
Liitännäisteokset > Sarjakuva

Elokuvan ilmestymisen yhteydessä alettiin Comic Bonbon -lehdessä julkaista Kōichi Tokitan sarjakuvaversiota. Vaikka suoria yhteyksiä ei olekaan, osassa kohtauksia oli nähtävissä kytköksiä Tokitan OVAn julkaisun aikoihin tekemään Shin kidō senki Gundam W: Battlefield of Pacifist -sarjakuvaan.
Liitännäisteokset > Romaani

Sarjan käsikirjoittaja Katsuyuki Sumisawa kirjoitti OVAn tarinan romaanisarjaksi. Kōdansha julkaisi uudet painokset, mutta ne julkaistiin muokattuina uudelleen vuoden 2007 lokakuussa Kadokawa Sneaker bunko -sarjassa. Seikkoja, jotka olivat mukana OVAn skenaariossa, mutta joille ei oltu varsinaisesti omistettu kohtauksia (Duo Maxwellin nimen alkuperä, syy, miksi Wufei kutsuu Gundamiaan ”Natakuksi”, Quatren ja Maganac-joukkojen kohtaaminen yms.), kuvattiin romaaneissa. Näitä käsiteltiin myös Shin kidō senki Gundam W: Episode Zero -sarjakuvassa.
Novosokolnikin rautatieasema

| Novosokolnikin rautatieasema  вокзал Новосокольники |
| --- | --- |
 Novosokolnikin asemaa
Perustiedot
Kunta:  Novosokolniki
Valtio:  Venäjä
Etäisyydet:  (Kesken, Etäisyydet noin) Pohjoiseen Dno 81 km, Pietari 421 km, Pihkova 275 km, Petroskoi 797 km, Murmansk 1841 km. Länteen: Sebež 111 km, Rezekne-2 193 km, Riika 417 km. Etelään/ lounaaseen:  Nevel-2 40 km, Vitsebsk (Vitebsk) 147 km, Orša 231 km, Minsk 443 km,  Brest 784 km, Varsova 1005 km, Berliini 1487 km, Praha  km;  Smolensk 288 km; Vilna 636 km (via Minsk), Kaliningrad 978 km (via Minsk); Homel (Gomel) 518 km, Kiova 838 km, Lviv 1101 km, Odessa 1344 km. Itään: Velikije Luki 29 km, Ržev (Baltijski) 270 km, Moskova (Riian asema) 505 km
Liikenne
Liikennöitsijä(t):  Lokakuun rautatiet/ Venäjän rautatiet
Kaukoliikenne:  kymmeniä reittejä. Osa pääteasemista: katso etäisyydet
Taajamajunat:  Dno, Sebež tai  raja-asema Posin, Velikije Luki
Tavaraliikenne:  runsasta
Asemarakennus
Lipunmyynti:  kyllä
Novosokolnikin rautatieasema (ven. вокзал Новосокольники) on Novosokolnikin kaupungissa Venäjän Pihkovan alueen eteläosissa sijaitseva rautatieasema.  Asema on Venäjän rautateiden tärkeä kauttakulku- ja risteysasema Pietarista etelään Valko-Venäjälle ja Ukrainaan vievän sekä Moskovan ja Riian välisen radan varrella. Aseman kautta liikennöi päivittäin kymmeniä junavuoroja eri puolille Venäjää, Valko-Venäjää, Ukrainaa, Baltiaa ja Keski-Eurooppaa.
Venäjän rautateiden aluejaossa asema kuuluu läntiseen Lokakuun rautateiden toimialueeseen.
Aiheesta muualla

Venäjän rautateiden matkustajaliikenteen sivut, sis. aikatauluhaku (venäjäksi) (rzd.ru)
Расписание поездов по станции Новосокольники. Отправление. - Novosokolnikin aseman kaukojunien aikatauluja (venäjäksi) (rasp.yandex.ru)
Расписание электричек по станции  Новосокольники. Отправление. - Novosokolnikin aseman lähijunien aikatauluja (venäjäksi) (rasp.yandex.ru)
Aikatauluhaku Novosokolnikin asemalle (kaukojunat) (englanniksi) (poezda.net)
Pihkovan alueen rautatiehallinnon asemakartta Pietari-Vitsebsk radalle linkkeineen (venäjäksi) (pskovrail.narod.ru)
Lokakuun rautateiden rataverkon jpg-kartta väliasemineen (venäjäksi)
Rautatiekarttaa Moskovan länteen parovoz.com. Arkistoitu 4.12.2012. Viitattu 16.9.2011. (englanniksi), (venäjäksi) (parovoz.com)
Silmäiltayökkönen

| Silmäiltayökkönen |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Imukärsälliset perhoset Glossata
Osalahko::  Erilaissuoniset perhoset Heteroneura
Yläheimo::  Yökkösmäiset Noctuoidea
Heimo::  Yökköset Noctuidae
Alaheimo::  Iltayökköset Acronictinae
Suku::  Acronicta
Laji::  auricoma
Kaksiosainen nimi
 Acronicta auricoma  (Denis & Schiffermüller, 1775) 
Katso myös
   Silmäiltayökkönen Commonsissa 
Infobox OKNimi-testi OK: 
Silmäiltayökkönen (Acronicta auricoma) on alku- ja keskikesän yöperhoslaji.
Koko ja ulkonäkö

Tumman harmaankirjava yökkönen, jonka siipiväli on 33–38 mm. Etusiipi on pohjaväriltään harmaa tai sinertävän harmaa. Siiven tyvessä on selkeä, musta tyvijuomu. Samoin siiven kärkiosan takanurkassa erottuu musta pitkittäisviiru. Ulompi poikkiviiru on musta, vaaleatäytteinen ja tummanharmaalla varjostunut. Rengastäplä on pieni, keskiosastaan tumma ja verrattain kaukana munuaistäplästä. Siipiripset ovat harmaa-valkoiset. Takasiivet ovat tummat, harmaanruskeat.
Samannäköinen laji on erityisesti suoiltayökkönen (Acronicta menyanthidis).
Täysikasvuinen toukka on musta ja sen selkäpuolella on kaksi riviä oransseja nystyjä, joista kustakin lähtee oranssinruskeiden karvojen tupsu. Toukan sivuilla karvat ovat mustia.
Levinneisyys ja lentoaika

Silmäiltayökköstä tavataan Euroopasta Itä-Siperiaan. Suomessa sitä tavataan koko maassa. Perhoset ovat lennossa toukokuun keskivaiheilta heinäkuulle.
Elinympäristö ja elintavat

Perhosta tavataan varsin monenlaisissa lehtipuita ja pensaita kasvavissa ympäristöissä, ei kuitenkaan tunturipaljakalla. Perhoset lentävät yöllä ja tulevat hyvin syötille, huonommin valolle. Kotelo talvehtii kotelokopan sisällä maassa.
Ravintokasvi

Toukka on erilaisilla lehtipuilla, pensailla ja varvuilla elävä polyfagi.
Aiheesta muualla

Moths and Butterflies of Europe and North Africa (englanniksi)
Vlindernet (hollanniksi)
| --- | --- |
Taksonitunnisteet:  Wikidata: Q1535753  Wikispecies: Acronicta auricoma  BioLib: 53110  BOLD: 59787  EoL: 477293  EUNIS: 311246  Fauna Europaea: 449430  Fauna Europaea (new): f7d59343-bd65-4f5a-b94e-81877d4f11f5  GBIF: 1782927  iNaturalist: 483482  IRMNG: 10628918  ITIS: 188671  LepIndex: 261415  LoB: 5263  MaBENA: AcronAuric  NBN: NHMSYS0021144508  NCBI: 997507  Observation.org: 8968  Open Tree of Life: 1018823  Laji.fi: MX.62458 
Silmäiltayökkösen toukka.
Oktjabrski (Arkangelin alue)

| Oktjabrski (Октя́брьский) |
| --- | --- |
 Arkangelin alue Venäjällä, alla taajaman sijainti alueella
 Oktjabrski
 Koordinaatit: 61.089°N, 43.164°E 
Valtio:   Venäjä
Liittovaltiosubjekti:  Arkangelin alue
Kunnallispiiri:  Ustjan piiri
Väkiluku (2010):  9 307
Aikavyöhyke:  UTC+3 (MSK)
Postinumero:  165210 (Ustjan piiri 165210-165274)
Suuntanumero(t):  +7 81855
Rekisterikilpi:  29
Infobox OKVirheellinen NIMI-arvo: 
Oktjabrski (ven. Октя́брьский) on kunnallispiirin keskuksena toimiva kaupunkityyppinen taajama Venäjän Arkangelin alueen Ustjan piirissä Vienanjoen sivuhaaran Varan sivujoen Ustjan etelärannalla. Rautatie kulkee taajaman eteläpuolitse; lähin asema on kuitenkin 5 kilometrin päässä kaakossa Kostulevossa.
Vuoden 2010 väestönlaskennan mukaan Ustjan piirissä asui 30 581 henkeä, joista Oktjabrskin taajamassa 9 307.
Aiheesta muualla

Munitsipalnoje obrazavanije "Oktjabskoje" (Arkistoitu – Internet Archive) (venäjäksi) (ustyany.ru)
АРХАНГЕЛЬСКАЯ ОБЛАСТЬ - Административно-территориальное деление (Arkistoitu – Internet Archive) (venäjäksi) (terrus.ru)
Strange Little Girl

| ”Strange Little Girl” The Stranglers |
| --- | --- | --- |

Singlen tiedot
 Albumilta: The Collection 1977–1982
 A-puoli: ”Strange Little Girl”
 B-puoli: ”Cruel Garden”
 Äänitetty : 1972 (demo)   1982 (single)
 Studio : Good Earth Studios, Lontoo, Iso-Britannia
 Julkaistu: 9. heinäkuuta 1982
 Formaatti: vinyyli
 Tekijä(t): Dave Greenfield, Hans Wärmling, Hugh Cornwell, J.J. Burnel, Jet Black, Brian Duffy
 Tuottaja(t): The Stranglers, Steve Churchyard
 Tyylilaji: psykedeelinen pop
 Kesto: 02.40
 Levy-yhtiö: Liberty Records
Listasijoitukset
  7.
Strange Little Girl on brittiläisen The Stranglers -yhtyeen kappale ja single vuodelta 1982. Sen ovat säveltäneet Dave Greenfield, Hans Wärmling, Hugh Cornwell, J.J. Burnel ja Jet Black. Kappale nousi Britannian singlelistan sijalle 7.
Yhdysvaltalaisen laulaja-lauluntekijä Tori Amos levytti kappaleen vuonna 2001. Se julkaistiin singlenä hänen albumiltaan Strange Little Girls. Amosin versio oli ehdolla Grammy-palkinnon voittajaksi.
Alkuperäinen kappale > Julkaisu

”Strange Little Girl” on alun perin vuodelta 1974. Alkuperäinen demo on julkaistu The Stranglersin kokoelmalla The Early Years – 74-75-76 Rare Live and Unreleased (1992).
”Strange Little Girl” levytettiin uudelleen vuonna 1982 ja lisättiin kokoelma-albumille The Collection 1977–1982. Kappale julkaistiin singlenä 9. heinäkuuta 1982. Sen B-puolena on kappale ”Cruel Garden”.
 ”Strange Little Girl” -kappaleelle kuvattiin musiikkivideo. Single nousi Britannian singlelistan sijalle 7.
”Strange Little Girl” on The Stranglersin viimeinen Liberty Recordsin julkaisema single. Yhtye vaihtoi levy-yhtiötä ja seuraavan albumin Feline julkaisi Epic Records.
Alkuperäinen kappale > Singlen kappaleet

| Strange Little Girl (vinyyli) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Strange Little Girl | Dave Greenfield, Hans Wärmling, Hugh Cornwell, J.J. Burnel, Jet Black | 2.40 |  |  |  |  |  |  |
| 2. | Cruel Garden | Greenfield, Cornell, Burnel, Black | 2.17 |  |  |  |  |  |  |
Tori Amosin versio

| ”Strange Little Girl” Tori Amos |
| --- | --- | --- |

Singlen tiedot
 Albumilta: Strange Little Girls
 A-puoli: ”Strange Little Girl”
 B-puoli: ”After All”   ”Only Women Bleed”
 Äänitetty : 2001
 Studio : Martian Engineering, Cornwall, Iso-Britannia
 Julkaistu: 9. lokakuuta 2001
 Formaatti: CD, lataus
 Tekijä(t): Dave Greenfield, Hans Wärmling, Hugh Cornwell, J.J. Burnel, Jet Black
 Tuottaja(t): Tori Amos
 Tyylilaji: alternative, pop
 Kesto: 03.50
 Levy-yhtiö: East West
Tori Amosin muut singlet
| ”Concertina” 2000 | ”Strange Little Girl” 2001 | ”A Sorta Fairytale” 2002 |
Tori Amosin versio > Julkaisu

Yhdysvaltalaisen laulaja-lauluntekijä Tori Amos levytti kappaleen vuonna 2001. Se julkaistiin ainoana singlenä hänen albumiltaan Strange Little Girls 9. lokakuuta 2001. Amos esittää albumilla cover-versioita miesten tekemistä kappaleista naisnäkökulmasta.
Kappaleelle tehtiin musiikkivideo, jonka ohjasi brittiläinen elokuvaohjaaja David Slade. Fyysinen CD-single oli saatavana vain Saksassa rajoitetun ajan. Sen B-puolia ovat cover-versiot David Bowien kappaleesta ”After All” ja Alice Cooperin kappaleesta ”Only Women Bleed”.
Tori Amosin versio > Palkinnot

Amos sai kappaleesta Grammy-ehdokkuuden. Kappale oli ehdolla parhaaksi  naislaulajan rockesitykseksi vuonna 2002. Albumi Strange Little Girls oli samana vuonna ehdolla parhaaksi alternative-albumiksi.
Tori Amosin versio > Singlen kappaleet

| Strange Little Girl (vinyyli) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Strange Little Girl | Dave Greenfield, Hans Wärmling, Hugh Cornwell, J.J. Burnel, Jet Black | 3.50 |  |  |  |  |  |  |
| 2. | After All | David Bowie | 5.42 |  |  |  |  |  |  |
| 3. | Only Women Bleed | Alice Cooper, Dick Wagner | 3.32 |  |  |  |  |  |  |
Aiheesta muualla

The Stranglersin musiikkivideo (Apple Music)
The Stranglers – Strangle Little Girl (audio, YouTube)
The Stranglers – Strangle Little Girl Discogs-sivustolla
Tori Amos – Strangle Little Girl (audio, YouTube)
Tori Amos – Strangle Little Girl Discogs-sivustolla
| n k Tori Amos |
| --- | --- |
 Diskografia  Kappaleet 
Studioalbumit:  Little Earthquakes  Under the Pink  Boys for Pele  From the Choirgirl Hotel  To Venus and Back  Strange Little Girls  Scarlet's Walk  The Beekeeper  American Doll Posse  Abnormally Attracted to Sin  Midwinter Graces  Night of Hunters  Gold Dust  Unrepentant Geraldines  Native Invader  Ocean to Ocean 
Livealbumit:  To Venus and Back  The Original Bootlegs  Legs and Boots  Live at Montreux 1991/1992  From Russia With Love  Diving Deep Live 
Kokoelmat:  Tales of a Librarian  A Piano: The Collection  Little Earthquakes – The B-Sides 
EP:t:  Crucify  Hey Jupiter  Scarlet’s Hidden Treasures  Christmastide 
Singlet:  ”Me and a Gun”  ”Silent All These Years”  ”China”  ”Winter”  ”Crucify”  ”Cornflake Girl”  ”God”  ”Pretty Good Year”  ”Past the Mission”  ”Caught a Lite Sneeze”  ”Talula”  ”Professional Widow”  ”Hey Jupiter”  ”In the Springtime of His Voodoo”  ”Spark”  ”Raspberry Swirl”  ”Jackie’s Strength”  ”Cruel”  ”Bliss”  ”1000 Oceans”  ”Strange Little Girl”  ”A Sorta Fairytale”  ”Flavor” 
Videojulkaisut:  Little Earthquakes  Live from New York  Complete Videos 1991–1998  Welcome to Sunny Florida  Fade to Red  Live at Montreux 1991/1992 
Muut artikkelit:  Y Kant Tori Read  Y Kant Tori Read (albumi)  Night of Hunters Tour